# Philip Hershkovitz

Philip Hershkovitz (12 d'octubre del 1909 – 15 de febrer del 1997) fou un mastòleg estatunidenc, conegut pel seu treball sobre mamífers sud-americans.
Publicà 164 articles, que van des d'àmplies monografies fins a contribucions menors. Descrigué 13 gèneres i 67 espècies i subespècies noves de mamífers neotropicals.
Les seves primeres publicacions versaren sobre rosegadors el 1938, treball que prolongà entre el 1944 i el 1966 sobre els tàxons Nectomys, Oecomys, Phyllotini i Holochilus.
El seu treball més destacat fou sobre els micos del Nou Món, els seus primers estudis sobre aquest tema els realitzà sobre la família Callitrichidae i posteriorment sobre Cebidae, que estengué entre les dècades del 1960 i 1970.
El 1996 publicà Catalog of Living Whales, concebut inicialment per descriure els cetacis de les costes de Sud-amèrica, però que estengué posteriorment a tots els cetacis coneguts. També escrigué sobre grups de marsupials com Gracilinanus, Philander i Dromiciops; tapirs i Sylvilagus, i publicacions extenses sobre classificació biològica.

## Honors

* 1977: membre corresponent de The Explorers Club.
* 1988: President. honorífic del XII Congrés de la International Primatological Society.
* 1991: nomenat Primatòleg Distingit per la Societat Americana de Primatòlegs i membre honorífic per la Societat Americana de Mastòlegs.

### Eponímia

Diversos animals han estat anomenats en honor de Hershkovitz:
* l'ocell Tinamus osgoodi hershkovitzi Blake, 1953
* el gènere de ratpenats Hershkovitzia Guimarães i D'Andretta, 1956
* la rata Heteromys anomalus hershkovitzi Hernandez-Camacho, 1956
* la mostela de Colòmbia (Neogale felipei) Izor i de la Torre, 1978
* el mico Aotus hershkovitzi Ramírez-Cerqueira, 1983 (actualment sinònim de A. lemurinus)
* el ratolí Abrothrix hershkovitzi (Patterson et al., 1984)
* el primat fòssil Mohanamico hershkovitzi Luchterhand et al., 1986
* Saimirioptes hershkovitzi O'Connor, 1987
* Scapteromys hershkovitzi Reig, 1994
* Eutrichophilus hershkovitzi Timm i Price, 1994
* el rosegador fòssil Bensonomys hershkovitzi Martin et al., 2002

## Referències

* ↑ Carleton MD, Musser GG «Systematic studies of oryzomyine rodents (Muridae, Sigmodontinae): a synopsis of Microryzomys» (en anglès). Bull. of the Am. Museum of Natural History, 191, 1989, pàg. 1–83.
* 1 2 3 4 5 Patterson BD. «A biographical sketch of Philip Hershkovitz, with a complete scientific bibliography» (en anglès). Fieldiana Zoology, 39, 1987, pàg. 1–10.
* ↑ Fooden, J. «Obituary: Philip Hershkovitz (1909–1997)» (en anglès). International Journal of Primatology, 18, 3, 1997, pàg. 301-303. DOI: 10.1023/A:1026326231152.
* 1 2 Patterson BD. «Philip Hershkovitz: 1909–1997» (en anglès). Journal of Mammalogy, 78, 3, 1997, pàg. 978–81. DOI: 10.2307/1382958.
* 1 2 Luchterhand K, Kay RF, Madden RH «Mohanamico herskovitzi gen. et sp. nov., a middle Miocene South American primate» (en anglès). Comptes rendus de l'Académie des sciences. Série 2, Mécanique, Physique, Chimie, Sciences de l'univers, Sciences de la Terre, 303, 19, 1986, pàg. 1.753–1.758.
* 1 2 Reig OA. «New species of akodontine and scapteromyine rodents (Cricetidae) and new records of Bolomys (Akodontini) from the Upper Pliocene and Middle Pleistocene of Buenos Aires Province, Argentina» (en anglès). Ameghiniana, 31, 2, 1994, pàg. 99–113.
* 1 2 Martin RA, Goodwin HT, Farlow JO «Late Neogene (Late Hemphillian) rodents from the Pipe Creek sinkhole, Grant County, Indiana» (en anglès). J. of Vertebrate Paleontology, 22, 1, 2002, pàg. 137–151. DOI: 10.1671/0272-4634(2002)022[0137:LNLHRF]2.0.CO;2.